b"\n_START_ARTICLE_\nElisabet I de R\xc3\xbassia\n_START_SECTION_\nPol\xc3\xadtica\n_START_PARAGRAPH_\nVa ser l'\xc3\xbaltima descendent per l\xc3\xadnia masculina dels Rom\xc3\xa0nov que va ocupar el tron rus. La casa dels Rom\xc3\xa0nov nom\xc3\xa9s va quedar representada per dones. Catalina i Pere van tenir vuit fills per\xc3\xb2 nom\xc3\xa9s li van sobreviure dues filles: Ana, duquessa de Holstein, morta al maig de 1728, i la princesa Elisabet. Va contreure matrimoni, morgan\xc3\xa0tic, amb Aleksei Razumovski, al que l'emperador Carles VI va fer Comte del Sacre Imperi, per\xc3\xb2 no va tenir descend\xc3\xa8ncia. _NEWLINE_Dona de car\xc3\xa0cter autoritari, exc\xc3\xa8ntrica i luxuriosa, va tenir no obstant aix\xc3\xb2 alguns encerts com governant, entre ells l'abolici\xc3\xb3 de la pena de mort (1744), encara que era cruel amb els seus enemics, als quals torturava; la supressi\xc3\xb3 de les duanes interiors; la reorganitzaci\xc3\xb3 del comer\xc3\xa7 exterior i les iniciatives de tipus art\xc3\xadstic i cultural. Ivan Xuv\xc3\xa0lov, favorit d'Elisabet, \xc3\xa9s qui funda la Universitat de Moscou, i \xc3\xa9s tamb\xc3\xa9 durant aquest per\xc3\xadode, que s'estableix l'Acad\xc3\xa8mia de Belles Arts de Sant Petersburg. Va millorar les relacions amb Anglaterra i \xc3\x80ustria; en la seva guerra contra Su\xc3\xa8cia, va aconseguir el sud de Finl\xc3\xa0ndia._NEWLINE_Va engegar un important pla de desenvolupament de la ind\xc3\xbastria metal\xc3\xbargica. Se li adjudica a Elisabet el manteniment de l'alian\xc3\xa7a entre \xc3\x80ustria, Fran\xc3\xa7a i R\xc3\xbassia, el bloc m\xc3\xa9s poder\xc3\xb3s que estava en contra de Pr\xc3\xbassia. Era molt supersticiosa: fa retardar la declaraci\xc3\xb3 de guerra a Frederic II de Pr\xc3\xbassia perqu\xc3\xa8 una mosca, parada en la paret, va volar i va anar a posar-se sobre el paper, la qual cosa va originar un esborrall de tinta. D'altra banda, va anul\xc2\xb7lar tota l'obra del seu pare, va atorgar m\xc3\xa9s privilegis a la noblesa, empobrint als camperols. Va intervenir en la guerra dels set anys (1756-1763) contra Frederic II de Pr\xc3\xbassia. Tenia bons consellers que l'ajudaven en les seves decisions, encara que va lliurar la direcci\xc3\xb3 del govern a Best\xc3\xbajev-Riumin, de qui desconfiava."